Title: MOŽNO SPRÍSTUPNIŤ
Author: b
Last saved by: User
Company: mv

Predkladacia správa

Podľa ustanovenia § 2 zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení zákona č. 254/2007 Z. z., prednostu obvodného úradu vymenúva a odvoláva vláda Slovenskej republiky na návrh ministra vnútra. V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a na odvolanie prednostov obvodných úradov.
Kandidát na funkciu prednostu obvodného úradu spĺňa vládou schválené kritériá                na funkciu prednostu obvodného úradu, ktoré boli prijaté uznesením vlády Slovenskej republiky č. 569/2010 z 27. augusta 2010 v znení bodu A.3 uznesenia vlády SR č.728/2010                   z 20. októbra 2010.  
Podmienka bezúhonnosti u prednostu obvodného úradu bude zisťovaná v rámci bezpečnostnej previerky I. stupňa pre stupeň utajenia „Vyhradené“, ktorú vykoná minister vnútra. 
Bezpečnostná previerka na funkciu prednostu obvodného úradu bude vykonaná v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. 
Návrh nebol predmetom medzirezortného pripomienkového konania z dôvodu, že sa               na materiál vzťahuje výnimka z predkladania materiálov na pripomienkové konanie - časť 3.1.6 metodického pokynu na prípravu a predkladanie materiálov na rokovanie vlády SR. 
Predložený materiál nemá finančný, ekonomický ani environmentálny vplyv a nemá vplyv na zamestnanosť, podnikateľské prostredie a informatizáciu spoločnosti.